Көрси (йолдыз)

Көрси ( әл-көрсий — «утыргыч»Көрси — урындык, утыргыч. — Гарәпчә-татарча-русча алынмалар сүзлеге: татар әдәбиятында кулланылган гарәп һәм фарсы сүзләре / К.З. Хәмзин, М.И. Мәхмүтов, Г.Ш. Сәйфуллин. — Казан: Тат. кит. нәшр., 1965. — 792 б. — Б. 231.; Эридан β, Эридан бетасы, β Eri) — Эридан йолдызлыгының яктырыш буенча икенче йолдыз. Йолдызлыкның төньяк-көнчыгыш кырыенда урнаша. Бу +2,8 йолдызча зурлыктагы куш йолдыз.

 Физик хасиятләр 
Көрси — A3 спектр сыйныфылы зур йолдыз, аның массасы 2–2,5 Кояшныкына тигез. Ул Кояштан 45 тапкыр яктырак һәм Кояш системасыннан якынча 89 яктылык елы ераклыкта урнашкан. Көрси +10,9 зурлыктагы күренүчән иптәше бар.

 Исемнәр 
Йолдызның гарәп теленнән алынган исеме Көрси (; ) әл-Көрси әл-Җәүза ( әл-көрсий әл-җәүза’) атамасының кыскартылган варианты, ә ул исә «Бәйленең урындыгы (аяк өчен эскәмиясе)»Джауза — «Сопряженный». — Звездный каталог ал-Бируни с приложением каталогов Хайама и ат-Туси // Историко-астрономические исследования. Вып. VIII. — М.: Физматгиз, 1962. — С. 184. белдерә (монда «Бәйле» астында Орион күздә тотыла) һәм дүрт йолдыздан (β Eri, λ Eri, ψ Eri and τ Ori) гыйбарәт булган төркем өчен куллана.

Көрси йолдызыннан Эридан йолдыз елгасы башлана, ә Ахирнәр (α Eri) йолдызы белән тәмамлана.

 Искәрмәләр 

Төркем:Йолдызлар әлифба буенча
Төркем:Эридан йолдызлыгы